Risikabelt å synge slik i vår tid, men han får det til 4

Mai (66) fra Nardo:- Plutselig så jeg en hvitkledd skikkelse. Jeg følte at han var fra en annen dimensjon

Saken oppdateres.

En ny konsertvår er i emning. Rundt omkring på scenene jobbes det med å spikre vårprogrammet. Her er en foreløpig oversikt på noen av de største scenene i Trondheim:

Trondheim Calling:

Etter flere vellykkede og kompakte festivaler på Byscenen flytter og utvider nå Trondheim Calling. Østbyen er stedet og scenene er Dokkhuset, Blæst, Søstrene Karlsen, Verkstedhallen, Fru Lundgreen, Café Løkka, TKM Gråmølna med flere. På programmet står bl.a. Heroes & Zeroes, Broen, Johndoe, INVSN, Equicez, Karan med Varan, The South, Torgeir Waldemar, Soup, 22, Ludvig Moon, Einar Stray med flere. Festivalen går fra 30. januar til 1. februar.

Olavshallen:

TSO åpner året med sin tradisjonelle nyttårskonsert 10. og 11. januar. Sjefdirigent Krzysztof Urbanski lover en spesiell begivenhet når orkesteret uka etter fremfører Richard Strauss' storverk «Alpesymfonien». Over 120 musikere står på scenen, og Luftforsvarets Musikkorps er kalt inn. Konserten spilles 16. og 17. januar. Trondheimsolistene holder egen konsert i Store sal 30. januar, mens TSO får besøk av fiolinsolist Baiba Skrede 6. februar. 8. februar prøver orkesteret et helt nytt familiekonsept med «Lillesøsterkonserten». Det handler om hvordan det er å være størst og minst i et søskenpar og i rollene finner vi Katja Brita Lindeberg og Rasmus Rohde. George Bizets klassiske opera, «Carmen», fremføres av Trondheim Symfoniorkester med en et solid sangerlag på scenen 29 og 31. april og 2. april.

Svenske Melissa Horn spilte i Olavshallen i høst og kommer nå tilbake 11. februar. Hans-Erik Dyvik Husby tolker Johnny Cash på norsk og har spilt inn album med låtene hos Lars Lien i Stugudal. 8. mars presenterer han versjonene i Store sal. Den finske popyndlingen Isac Elliot legger ut på sin første norgesturne denne våren og kommer til Olavshallen 11. mars. Om du ønsker å høre Beatles-klassikerne så nært opp til originalen som mulig har du sjansen 15. mars. Da spiller «The Mersey Beatles - Liverpool», som også har fått godkjentstempel fra John Lennons søster Julia Baird. Ingrid Bjørnov underholder med to forestillinger 3. april. Hun opplevde betydelig suksess med «2012-ouverturen» i fjor og nå kommer hun i soloformat.

Studentersamfundet:

Studentersamfundet åpner semesteret med Knausfestivalen (17. -18. januar), og fortsetter med hardrockkveld med polske Decapitated, Blood Red Throne og Aspherium 24. januar. Minor Majority med oppvarmer Hilde Marie Kjersem spiller 1. februar, mens danske Efterklang spiller 8. februar. Rockfavorittene Kvelertak spiller 14. februar, Maria Mena kommer 15. februar. Oslo Ess og OnklP & De Fjerne Slektningene slår seg sammen for konsert 7. mars og Skambankt er på plass i Storsalen 15. mars. Sivert Høyem legger ut på klubbturné med fullt band igjen denne vinteren. Han besøker Studentersamfundet 29. mars.

Byscenen:

Bluespianist Reidar Larsen og trønderrocker Terje Tysland slår seg sammen og spiller duokonsert 24. januar. Luftforsvarets Musikkorps feirer det nye året med «De unges nyttårskonsert» 25. januar. Tre Små Kinesere slipper nytt album med sin nye besetning og holder slippfest 1. februar. Stein Torleif Bjella er aktuell med sitt tredje album og kommer til Byscenen 6. februar. CC Cowboys spiller 7. februar, denne gangen frontet av far og datter, Magnus og Hanna Maria Grønneberg. Luftforsvarets Musikkorps inviterer til Valentinkonserten «Tro, håp og kjærlighet» 13. februar. Hellbillies legger ut på veien igjen, nå uten tekstforfatter og musiker Arne Moslåtten som trakk seg fra turnelivet i høst. 21. februar spiller de i Trondheim.

Dokkhuset:

Zhenya Strigalev og hans «Smiling Organizm» åpner konsertvåren på Dokkhuset. To gitarvirtuouser møtes når plateaktuelle Andreas Aase deler scene med Knut Reiersrud 21. januar. Jazzlinja ved Sund folkehøgskole legger ut på sin årlige turne og et kobbel på nesten 20 musikere inntar Dokkhuset 27. januar. Trommehelt Steve Gadd spiller souljazz i orgeltrioformat sammen med Michael Blicher (sax/fløyte) og Dan Hemmer (hammondorgel) 28. januar. Paavel Haas Quartet spiller 31. januar, mens Paal Nilsen-Love og hans «Large Unit» fremfører sangene fra debutkonserten på årets Moldejazz 4. februar. Pianist Håvard Gimse og skuespiller Lise Fjeldstad gjør konsertforestillingen «Blomster og blod», med miksen håndplukkede klaververk og poesi. Det skjer 7. februar. Pixel og Bone Machine spiller 3. mars, mens Marius Neset Quartet og Trondheim Jazzorkester inviteter til dobbeltkonsert 11. mars. Frida Ånnevik kommer 14. mars, brasilianske Badi Assad spiller 19. mars. Håkon Kornstad er både saxofonist og operasanger og kombinerer opera og improvisert musikk med sitt band 21. mars. Det amerikanske jazzfusionbandet Spyro Gyra fant sammen på midten av 70-tallet og kombinerer jazz med elementer fra R & B, funk og popmusikk. De spiller 30. april. Noen dager etter åpner Trondheim Jazzfestival med bl.a. Lizz Wright (7. mai) Pat Metheny Unity Group (9. mai, Clarion Brattøra). Det er også verdt å merke seg at jazzfestivalen tjuvstarter med Earth, Wind & Fire Experience med gjest Al McKay 24. februar på Rica Nidelven.

Blæst:

Side Brok fra Sunnmøre slapp sitt fjerde album i fjor høst og inntar Blæst med sjumannsorkester og oppvarmer Kaptein på skuta/Helgeland 8-bit Squad 17. januar. Imperial State Electric er bandet til Nicke Andersson, kjent fra The Hellacopters. Det dreier seg om klassisk, kjepphøy rock med fengende refrenger når bandet inntar Blæst 14. februar. Highasakite har gjort mye på kort tid, og spås en lys fremtid. Bandet med Inger Helene Håvik i front slipper sitt andre album «Silent Treatment» og feirer med konsert 21. februar. Under Trondheim Calling får Blæst bl.a. besøk av Short Skirts, Sivert Ericson, Billie Van, Capillary, Tremoro Tarantura, High Priest of Saturn og Death By Unga Bunga.

Royal Garden Hotell:

Elvisfestivalen lørdag 11. januar byr på 6,5 time med uavbrutt Elvis-stemning, og innebærer konsert (med bl.a. Stephen Ackles), jamsession, filmer og annen historieformidling. Hotellet huser også Latinfestivalen som går fra 31. januar til 1. februar. Festivalplakaten toppes av kubanske Giraldo Piloto & Klimax. Bandet går under kallenavnet «det karibiske lokomotivet» og har en høy stjerne i salsamusikkmiljøet. Nidaros blues foregår på samme sted 24. -27. april. På programmet står bl.a. The Animals-frontmann Eric Burdon, de britiske bluesrockheltene King King og Norsk Utflukt som bl. a. teller forfatter Lars Saabye Christensen, gitarist Kåre Virud og tidligere Tre Små Kinesere-tangentmann Baard Slagsvold.

Trondheim Spektrum:

Storhallen får besøk av boybandheltene Backstreet Boys 10. mars. De fem originale medlemmene er samlet igjen og skal gi publikum gjenhør med storslagere som «Everybody (Backstreet’s Back)», «I Want It That Way», «As Long As You Love Me».